《暮春紫烟楼八咏步陈仪翔年兄百尺楼韵 其一》
明代·邓云霄

楼对青山翳竹萝，楼中乐事岂蹉跎。风生远壑迎凉至，雨洗长天得月多。

扫榻偶留云共宿，闭关未许客频过。元龙豪气今除否？赋就新诗浩浩歌。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。